NELJANDA KOOSSEISU

OTSUS

Haapsalu,			28. jaanuar 2005 nr 164

Haapsalu Linnavolikogu 17. 06. 2004 otsuse nr 127
“Üldplaneeringut muutva detailplaneeringu algatamine
(Holmi kallas 18 detailplaneering)”lisa muutmine

Võttes aluseks OÜ Idaseri (Pargi tn 13-7, 90506 Haapsalu) 10.01.2005 avalduse Haapsalu Linnavalitsusele (10.01.2005, registreeritud dokumendiregistris nr 1.3/86) ja juhindudes kohaliku omavalitsuse korralduse seaduse § 6 lg 3 p 2, § 22 lg 1 p 33, § 23, Haapsalu põhimääruse § 12 lg 1 p 34, § 62 ja haldusmenetluse seadusest, Haapsalu Linnavolikogu otsustab:

1.	Muuta Haapsalu Linnavolikogu 17.06.2004 otsusega nr 127 “Üldplaneeringut muutva detailplaneeringu algatamine (Holmi kallas 18 detailplaneering”) kinnitatud lisa nr 1 järgmiselt:
1.1	muuta punkti 1 planeeringu eesmärk ja sõnastada järgmiselt: “Detailplaneeringu eesmärgiks on olemasoleva kinnistu sihtotstarbe “tootmismaa” muutmine “väikeelamu- ja korruselamumaaks”. Krundile kavandatakse ehitada ridaelamu ja põhimahus kahe, osaliselt kolme korruselised korterelamud. Planeeringuga määratakse krundi ehitusõigus, arhitektuursed hoonestustingimused, kommunikatsioonide asukohad, parkimiskorraldus”;
1.2	muuta punkti 4.3 alapunkti “krundi kasutamise sihtotstarve” ja lisada sõna “väikeelamumaa” (s.h ridaelamute maa) järgi sõna “korruselamumaa”;
1.3	muuta punkti 4.3 alapunkti ”hoonete lubatud suurim kõrgus” ja jätta välja sõnad “katuseharja absoluutkõrgusena” ja lisada kahekorruselise hoonestuse kõrguse järele “osaliselt kolmekorruselise hoonestuse kõrgus”;
1.4	muuta punkti 4.5 “arhitektuurinõuded ehitistele” alapunkti “korruselisus” ja lisada number 2-le sõnad “kuni 3”.

2.	Otsus jõustub teatavakstegemisest.
3.	Haapsalu linnavolikogu kantseleil teha otsus teatavaks OÜ Idaseri (Pargi tn 13-7, 90506 Haapsalu) otsuse koopia saatmisega posti teel.
4.	Otsus avalikustada väljapanekuga Haapsalu linnavolikogu kantseleis.
5.	Otsuse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul otsuse teatavakstegemisest.

Andres Ammas
Volikogu esimees